Έντι Ταβάρες

Ο Ουόλτερ Σάμουελ ''Έντι'' Ταβάρες ντα Βέιγκα (γεννήθηκε στις 22 Μαρτίου 1992) είναι επαγγελματίας καλαθοσφαιριστής από το Πράσινο Ακρωτήριο για τη Ρεάλ Μαδρίτης της 1ης Ισπανίας και της Ευρωλίγκας . Επιλέχθηκε με την 43η γενική επιλογή στο ντραφτ του ΝΒΑ του 2014 από τους Ατλάντα Χοκς και έχει αγωνιστεί διεθνώς με την εθνική ομάδα καλαθοσφαίρισης του Πρασίνου Ακρωτηρίου.

Πρώιμη ζωή 
Ο Ταβάρες γεννήθηκε στο Πράσινο Ακρωτήριο στο νησί Μάιο . Δεν έπαιζε καθόλου μπάσκετ μέχρι τα 17 του χρόνια και το ταλέντο του ανακαλύφθηκε από έναν Γερμανό τουρίστα που έκανε διακοπές στο Πράσινο Ακρωτήριο το 2009

Επαγγελματική σταδιοδρομία

Ισπανία 
Από το 2009 έως το 2011, ο Ταβάρες έπαιξε για την ομάδα νέων της ΚΜ Γκραν Κανάρια στην 4η Ισπανίας .  Το 2011, δόθηκε δανεικός στην ΟΜ Λα Πάλμα της 2ης Ισπανίας για την περίοδο 2011–12. Το 2012, επέστρεψε στη Γκραν Κανάρια και έκανε την πρώτη εμφάνισή του στην 1η Ισπανίας στις 6 Ιανουαρίου 2013. Έπαιξε επίσης σε τρία παιχνίδια για τημ Λα Πάλμα την περίοδο 2012–13.

Στις 19 Ιουνίου 2014, ο Ταβάρες υπέγραψε εκ νέου με την Γκραν Κανάρια  ένα τριετές συμβόλαιο,  ενώ εξακολουθούσε να είναι κατάλληλος για το ντραφτ του ΝΒΑ του 2014 . 

Στις 26 Ιουνίου 2014, ο Ταβάρες επιλέχθηκε με την 43η γενική επιλογή στο ντραφτ του ΝΒΑ του 2014 από τους Ατλάντα Χοκς, και έγινε ο πρώτος παίκτης που γεννήθηκε στο Πράσινο Ακρωτήριο, ο οποίος επελέγη στο ντραφτ του ΝΒΑ.  Στις 26 Αυγούστου 2014, ανακοινώθηκε ότι ο Ταβάρες θα επέστρεφε στη Γκραν Κανάρια για την περίοδο 2014–15.  Κατά τη διάρκεια της χρονιάς 2014–15, ο Ταβάρες κέρδισε τιμητικές διακρίσεις στην Πρώτη Ομάδα του EuroCup .

Ατλάντα Χοκς 
Στις 6 Ιουλίου 2015, ο Ταβάρες εντάχθηκε στους Ατλάντα Χοκς για το Σάμερ Λιγκ του ΝΒΑ του 2015 .  Τρεις ημέρες αργότερα, υπέγραψε πολυετές συμβόλαιο με τους Χοκς.  Έκανε την πρώτη εμφάνισή του για τους Χοκς στις 29 Οκτωβρίου καταγράφοντας έναν πόντο και ένα ριμπάουντ σε μία νίκη με 112–101 επί των Νιου Γιορκ Νικς.  Κατά τη διάρκεια της πρώτης χρονιάς του, χρησιμοποιώντας τον κανόνα της ευέλικτης ανάθεσης, ο Ταβάρες έλαβε πολλαπλές αναθέσεις στους Όστιν Σπερς, Κάντον Τσαρτζ και Μπέικερσφιλντ Τζαμ του NBA Development League .  Στις 31 Οκτωβρίου 2016, παραιτήθηκε από τους Χοκς αφού εμφανίστηκε σε ένα παιχνίδι για την ομάδα την περίοδο 2016–17.

Ράπτορς 905 
Στις 12 Νοεμβρίου 2016, ο Ταβάρες αποκτήθηκε από τους Ράπτορς 905 του NBA Development League .  Στις 6 Φεβρουαρίου 2017, επιλέχθηκε στην ομάδα Ολ Σταρ της Ανατολικής Περιφέρειας για το Ολ Σταρ Γκέιμ του NBA D-League του 2017.  Στο τέλος της αγωνιστικής περιόδου, ονομάστηκε παραλήπτης του Βραβείου του Καλύτερου Αμυντικού Παίκτη της Χρονιάς του ΝΒΑ Development League .

Κλίβελαντ Καβαλίερς 
Στις 12 Απριλίου 2017, ο Ταβάρες υπέγραψε με τους Κλίβελαντ Καβαλίερς .  Έκανε την πρώτη εμφάνισή του για τους Καβαλίερς εκείνο το βράδυ, καταγράφοντας 10 ριμπάουντ και 6 τάπες σε μία ήττα με 99–83 από τους Τορόντο Ράπτορς .  Ο Ταβάρες δεν έπαιξε καθόλου στα πλέι οφ του 2017 λόγω τραυματισμού στο χέρι.  Στις 11 Οκτωβρίου 2017, ο Ταβάρες παραιτήθηκε από τους Καβαλίερς.

Επιστροφή στην Ισπανία

Περίοδος 2017-18 
Στις 10 Νοεμβρίου 2017, ο Ταβάρες υπέγραψε με τη Ρεάλ Μαδρίτης μέχρι το τέλος της περιόδου 2019-20.   Τον Μάιο του 2018, η Ρεάλ Μαδρίτης κατέκτησε την Ευρωλίγκα της χρονιάς 2017–18, αφού νίκησε τη Φενέρμπαχτσε στον τελευταίο αγώνα με 85–80.  Σε 17 παιχνίδια στην Ευρωλίγκα, ο Ταβάρες είχε μέσο όρο 6,5 πόντους, 5,3 ριμπάουντ και 1,5 τάπες ανά παιχνίδι.

Περίοδος 2019-20 
Στις 21 Σεπτεμβρίου 2019, ο Ταβάρες σημείωσε ατομικό υψηλό με τις περισσότερες τάπες σε αγώνα Σούπερ Καπ Ισπανίας, με 7 τάπες στον ημιτελικό έναντι της Φουενλαμπράδα .  Η Ρεάλ κατέκτησε το Σούπερ Καπ για δεύτερη συνεχόμενη χρονιά. Η αγωνιστική περίοδος διακόπηκε λόγω της πανδημίας COVID-19

Περίοδος 2021–22 
Στην Ευρωλίγκα, ο Ταβάρες επιλέχθηκε για δεύτερη συνεχόμενη φορά στην πρώτη ομάδα της Ευρωλίγκας.

Τον Ιούνιο, ο Ταβάρες κέρδισε το τρίτο του πρωτάθλημα Ισπανίας  . Στις 19 Ιουνίου 2022, είχε ένα νταμπλ-νταμπλ 25 πόντων και 13 ριμπάουντ στο τέταρτο παιχνίδι των τελικών. Η νίκη με 81–74 επί της Μπαρτσελόνα έδωσε τον τίτλο στην ομάδα της Μαδρίτης.  Ο Ταβάρες ονομάστηκε Πολυτιμότερος Παίκτης (MVP) των τελικών του Ισπανικού Πρωταθλήματος μετά τη σειρά στην οποία είχε κατά μέσο όρο 13,2 πόντους, 6,2 ριμπάουντ και 20 βαθμούς στον δείκτη αξιολόγησης ανά παιχνίδι.

Πορεία στην Εθνική Ομάδα 
Ο Ταβάρες έπαιξε με την εθνική ομάδα καλαθοσφαίρισης του Πρασίνου Ακρωτηρίου στο Αφρικανικό Πρωτάθλημα Καλαθοσφαίρισης (Αφρομπάσκετ) 2013 . Τα επόμενα επτά χρόνια, ο Ταβάρες δεν εκπροσώπησε τη χώρα του λόγω των ασυμβίβαστων ημερομηνιών του συλλόγου του με τις διοργανώσεις της FIBA.  Ο Ταβάρες ήταν ξανά στην σύνθεση του Πρασίνου Ακρωτηρίου για το Αφρομπάσκετ 2021 . Στις 25 Αυγούστου 2021, ο Ταβάρες σημείωσε 20 πόντους, 18 ριμπάουντ και 6 τάπες σε μία συγκλονιστική νίκη στην παράταση επί της Ανγκόλας.  Βοήθησε τη χώρα του να φθάσει στην τέταρτη θέση της διοργάνωσης, ενώ σε ατομικό επίπεδο επιλέχθηκε και στην καλύτερη ομάδα του Αφρομπάσκετ.

Στατιστικά σταδιοδρομίας

ΝΒΑ 

|-
| align="left" | 
| align="left" | Ατλάντα
| 11 || 0 || 6.6 || .579 || .000 || .375 || 1.9 || .3 || .1 || .6 || 2.3
|-
| align="left" | 
| align="left" | Ατλάντα
| 1 || 0 || 4.0 || 1.000 || .000 || .000 || 1.0 || .0 || .0 || .0 || 2.0
|-
| align="left" | 
| align="left" | Κλίβελαντ
| 1 || 0 || 24.0 || .750 || .000 || .000 || 10.0 || 1.0 || .0 || 6.0 || 6.0
|-
| style="text-align:center;" colspan="2"|Σταδιοδρομία
| 13 || 0 || 7.8 || .625 || .000 || .273 || 2.5 || .3 || .1 || .9 || 2.5
|-

Ευρωλίγκα 

|-
| style="text-align:left;background:#AFE6BA;"| 2017–18†
| style="text-align:left;" rowspan=2| Real Madrid
| 29 || 23 || 17.4 || .682 || .000 || .623 || 5.3 || .5 || .4 || 1.5 || 6.5 || 10.6
|-
| style="text-align:left;"| 2018–19
| 34 || 28 || 19.4 || style="background:#CFECEC;"|.794 || .000 || .632 || 6.2 || .7 || .4 || style="background:#CFECEC;"|1.7 || 7.4 || 13.4
|- class="sortbottom"
| colspan=2 style="text-align:center;"| Career
| 63 || 51 || 18.5 || .743 || .000 || .628 || 5.8 || .6 || .4 || 1.6 || 7.0 || 12.1

Εγχώρια πρωταθλήματα

Δείτε επίσης 
 Κατάλογος προσωπικοτήτων του Πράσινου Ακρωτηρίου
 Κατάλογος των ψηλότερων παικτών στην ιστορία του ΝΒΑ

Παραπομπές

Εξωτερικοί σύνδεσμοι 

 Ο Έντι Ταβάρες στο acb.com <small> (στα ισπανικά)
 Ο Έντι Ταβάρες στο euroleague.net

Καλαθοσφαιριστές Λα Πάλμα
Καλαθοσφαιριστές Ρεάλ Μαδρίτης
Καλαθοσφαιριστές Ράπτορς 905
Καλαθοσφαιριστές Πρωταθλήματος Ισπανίας
Καλαθοσφαιριστές Κλίβελαντ Καβαλίερς
Σέντερ
Καλαθοσφαιριστές Γκραν Κανάρια
Καλαθοσφαιριστές Κάντον Τσαρτζ
Καλαθοσφαιριστές Μπέικερσφιλντ Τζαμ
Καλαθοσφαιριστές Ώστιν Σπερς
Καλαθοσφαιριστές Ατλάντα Χοκς